Syyttäjälaitos

Lausunto

20.09.2021 117/61/21

Asia: VN/898/2021-PLM-3

**Puolustusministeriön lausuntopyyntö; Asevelvollisuuslain 118 §:n ja siviilipalveluslain 79 §:n muuttaminen**

Asevelvollisuuslain 118 §

**Huomiot koskien asevelvollisuuslain 118 §:ää**

Asevelvollisuuslain 118 §:ään ehdotettu lisäys on jossain määrin ongelmallinen. Lähtökohtana on ensinnäkin ollut se, milloin uutta palvelusmääräystä ei anneta. Voisi olla tarkoituksenmukaisempaa lähestyä asiaa siltä kannalta, missä tilanteissa uusi palvelusmääräys annettaisiin. Mikäli kuitenkin nyt valittu lähestymiskulma halutaan säilyttää, on ehdotettu teksti kasuistinen eikä yksiselitteinen. Tavoitteena lienee ollut, että tuomioistuimen jo ratkaistua asevelvollisuudesta kieltäytymistä koskevan rikosasian, ei uutta palvelusmääräystä annettaisi. Lainkohdan sanamuotoa tulisi mielestäni lähteä rakentamaan tästä lähtökohdasta. Mikäli sitten olisi jokin tilanne, jossa tuomioistuimen ratkaisun ei haluttaisi estävän uuden palvelusmääräyksen antamista, voitaisiin sellainen tilanne mainita yleissäännön poikkeuksena.

Esityksestä ei selviä, miksi tuomioistuimen annettua syyksi lukevan ratkaisunsa edellytettäisiin vielä sellaista syyttäjän päätöstä syyttämättä jättämisestä tai syytteen peruuttamisesta, joka perustuisi mainittuun tuomioistuimen ratkaisuun, jotta uutta palvelusmääräystä ei annettaisi. Tämä konstruktio näyttäisi aiheuttavan syyttäjälaitoksessa tarpeetonta työtä.

Siviilipalveluslain 79 §

**Huomiot koskien siviilipalveluslain 79 §:ää**

Viitaten edellä asevelvollisuuslaista sanottuun, pitäisin parempana uuden palvelusmääräyksen antamisen sitomista suoraan tuomioistuimen antamaan ratkaisuun.

Muut mahdolliset kommentit

**Muut mahdolliset huomiot**

-

Toiviainen Raija

Syyttäjälaitos

Eerolainen Tuuli

Syyttäjälaitos